title: A Tanács 2009/968/IB határozata ( 2009. november 30. ) az Europol-információk titoktartási szabályzatának elfogadásáról

text:
               17.12.2009

               HU

               Az Európai Unió Hivatalos Lapja

               L 332/17

      A TANÁCS 2009/968/IB HATÁROZATA

   (2009. november 30.)
   az Europol-információk titoktartási szabályzatának elfogadásáról
   AZ EURÓPAI UNIÓ TANÁCSA,
   tekintettel az Európai Rendőrségi Hivatal (EUROPOL) létrehozásáról szóló, 2009. április 6-i 2009/371/IB tanácsi határozatra (1) (Europol-határozat) és különösen annak 40. cikkére,
   tekintettel az igazgatótanács által benyújtott szabályzattervezetre,
   tekintettel az Európai Parlament véleményére,
   mivel az Europol-határozat értelmében a Tanács feladata, hogy az Európai Parlamenttel folytatott konzultációt követően, minősített többséggel elfogadja az Europol által megszerzett, illetve az Europollal kicserélt információkra vonatkozó titoktartási végrehajtási szabályokat (a továbbiakban „a szabályok”),
   A KÖVETKEZŐKÉPPEN HATÁROZOTT:

      I.   FEJEZET

      FOGALOMMEGHATÁROZÁSOK ÉS HATÁLY

   1. cikk
   Fogalommeghatározások
   E szabályzat alkalmazásában:

               a)

               „információfeldolgozás” vagy „feldolgozás”: a személyes vagy a nem személyes adatokkal automatikus vagy nem automatikus módon végzett bármely művelet vagy műveletek összessége, azaz gyűjtés, rögzítés, rendszerezés, tárolás, átalakítás vagy megváltoztatás, visszakeresés, betekintés, felhasználás, közlés továbbítás útján, terjesztés vagy egyéb módon történő hozzáférhetővé tétel révén, összehangolás vagy összekapcsolás, zárolás, törlés, illetve megsemmisítés;

               b)

               „harmadik fél”: az Europol-határozat 22. cikkének (1) bekezdésében és 23. cikkének (1) bekezdésében említett szervezetek és harmadik államok;

               c)

               „Biztonsági Bizottság”: a 4. cikkben leírt, a tagállamok és az Europol képviselőiből álló bizottság;

               d)

               „biztonsági koordinátor”: az az igazgatóhelyettes, akit az Europol igazgatója – az Europol-határozat 38. cikkének (2) bekezdése értelmében – egyéb feladatai mellett a biztonsággal kapcsolatos ügyekben az összehangolás és ellenőrzés feladatával bíz meg;

               e)

               „biztonsági tisztviselők”: az igazgató által kinevezett és – a 6. cikknek megfelelően – a biztonsági kérdésekért felelős Europol személyzet;

               f)

               „biztonsági kézikönyv”: az e szabályzatot végrehajtó, a 7. cikknek megfelelően kialakítandó kézikönyv;

               g)

               „minősítési szint”: az Europol által vagy az Europolon keresztül feldolgozott dokumentumhoz rendelt, 10. cikk szerinti biztonsági megjelölés;

               h)

               „biztonsági csomag”: az Europol minősítési szintű információra alkalmazandó biztonsági intézkedések meghatározott kombinációja a 10. cikk előírásai szerint;

               i)

               „védelmi alapszint”: a kifejezetten nyilvános információként megjelölt vagy egyértelműen ilyen információként azonosítható információ kivételével az Europol által vagy az Europolon keresztül feldolgozott valamennyi információra alkalmazandó védelmi szint, a 10. cikk (1) bekezdése szerint;

               j)

               „személyzet”: az Europol-határozat 39. cikkének (4) bekezdésében meghatározott ideiglenes és szerződéses alkalmazottak;

               k)

               „Europol minősített adat”: bármely formában rögzített bármely adat és anyag, amelynek engedély nélküli hozzáférhetővé tétele különböző mértékben sértheti az Europol, illetve egy vagy több tagállam alapvető érdekeit, és amely a 7. cikk (2) bekezdésének b) pontjában meghatározott, megfelelő biztonsági intézkedések alkalmazását követeli meg.

         2. cikk
   Hatály
   (1)   Ez a szabályzat megállapítja az Europol által vagy az Europolon keresztül feldolgozott valamennyi információra alkalmazandó biztonsági intézkedéseket.
   (2)   Az Europol és a tagállamoknak az Europol-határozat 8. cikkében említett nemzeti egységei közötti kommunikációs csatornáknak az ezen intézkedések nyújtotta szinttel azonos védelmi szintet kell biztosítaniuk. E kommunikációs csatornákra vonatkozó közös szabályokat a Biztonsági Bizottság hagyja jóvá.
   (3)   A melléklet tartalmazza a 10. cikkben említett Europol minősítési szintekről, valamint a tagállamok által az e minősítési szintű információkra jelenleg alkalmazott, megfelelő jelölésekről. Amennyiben valamely tagállam arról értesíti a többi tagállamot és az Europolt, hogy változtatásokra került sor a minősítési szintekre vonatkozó nemzeti rendelkezéseiben vagy a megfelelő jelölésekben, az Europol kidolgozza a mellékletben szereplő áttekintés felülvizsgált változatát. Évente legalább egyszer a Biztonsági Bizottság meggyőződik arról, hogy az áttekintés naprakész-e.

      II.   FEJEZET

      FELELŐSSÉGI KÖRÖK A BIZTONSÁG TERÉN

   3. cikk
   A tagállamok feladatai
   (1)   A tagállamok vállalják annak biztosítását, hogy területükön az Europol-információ az e szabályzat által megállapított biztonsági intézkedések nyújtotta védelmi szinttel azonos védelmi szintben részesül.
   (2)   A tagállamok vállalják, hogy tájékoztatják a biztonsági koordinátort a biztonság minden olyan megsértéséről, amely veszélyeztetheti az Europol vagy valamely tagállam érdekeit. Az utóbbi esetben a nemzeti egység az érintett tagállamot közvetlenül is tájékoztatja.
   4. cikk
   Biztonsági Bizottság
   (1)   Létrejön a Biztonsági Bizottság, amely a tagállamok és az Europol képviselőiből áll, és amely évente legalább kétszer ülésezik.
   (2)   A Biztonsági Bizottság feladata, hogy tanácsokkal lássa el az igazgatótanácsot és az Europol igazgatóját a biztonsági politikával kapcsolatos kérdésekben, beleértve a biztonsági kézikönyv alkalmazását is.
   (3)   A Biztonsági Bizottság létrehozza saját eljárási szabályzatát. A Biztonsági Bizottság ülésein a biztonsági koordinátor látja el az elnöki tisztet.
   5. cikk
   Biztonsági koordinátor
   (1)   A biztonsági koordinátor általános felelősséggel bír a biztonsággal kapcsolatos valamennyi kérdés – többek között az e szabályzatban és a biztonsági kézikönyvben meghatározott biztonsági intézkedések – vonatkozásában is. A biztonsági koordinátor nyomon követi a biztonsági rendelkezések végrehajtását, és tájékoztatja az igazgatót a biztonság bármilyen megsértéséről. Súlyos esetekben az igazgató tájékoztatja az igazgatótanácsot. Amennyiben a biztonság megsértése veszélyeztetheti egy tagállam érdekeit, az érintett tagállamot szintén tájékoztatják.
   (2)   A biztonsági koordinátor közvetlen felettese az Europol igazgatója.
   (3)   A biztonsági koordinátort – az állampolgársága szerinti tagállamban alkalmazandó törvényekkel és rendelkezésekkel összhangban – a legmagasabb szintű biztonsági ellenőrzésnek kell alávetni.
   6. cikk
   Biztonsági tisztviselők
   (1)   A biztonsági tisztviselők segítik az igazgatót az e szabályzatban és a biztonsági kézikönyvben meghatározott biztonsági intézkedések végrehajtásában. A biztonsági tisztviselők közvetlen felettese a biztonsági koordinátor. A biztonsági tisztviselők konkrét feladatai az alábbiak:

               a)

               az Europolnál dolgozó valamennyi személy, továbbá bármely más, különleges diszkréciós vagy titoktartási kötelezettség alá tartozó, az Europol tevékenységeiben részt vevő személy tájékoztatása, segítése és tanácsokkal való ellátása az e szabályzat és a biztonsági kézikönyv által meghatározott feladataikra vonatkozóan;

               b)

               a biztonsági rendelkezések végrehajtása, azok megsértésének kivizsgálása és haladéktalan jelentése a biztonsági koordinátor felé;

               c)

               a biztonsági intézkedések megfelelőségének a kockázatértékelések alapján történő rendszeres felülvizsgálata; e célból a biztonsági tisztviselők havonta legalább egyszer, illetve – kivételes esetekben – amikor szükségesnek bizonyul, jelentést tesznek a biztonsági koordinátornak, továbbá megfelelő ajánlásokat dolgoznak ki, és tanácsokat adnak;

               d)

               az e szabályzat vagy a biztonsági kézikönyv szerint a számukra kijelölt feladatok elvégzése; és

               e)

               a biztonsági koordinátor által számukra kijelölt egyéb feladatok elvégzése.

         (2)   A biztonsági tisztviselőket – az állampolgárságuk szerinti tagállamban alkalmazandó jogszabályokkal és rendelkezésekkel összhangban – a feladataik ellátásához szükséges, megfelelő szintű biztonsági ellenőrzésnek kell alávetni.
   7. cikk
   Biztonsági kézikönyv, eljárás és tartalom
   (1)   A biztonsági kézikönyvet az igazgatótanács fogadja el a Biztonsági Bizottsággal folytatott konzultációt követően.
   (2)   A biztonsági kézikönyv – a működési követelményekkel összhangban – igazgatási iránymutatást és a biztonságra vonatkozó támogatást nyújt, és meghatározza az Europol biztonság kezelésével kapcsolatos megközelítését. A biztonsági kézikönyv az alábbiakat tartalmazza:

               a)

               az Europolon belül alkalmazandó biztonsági intézkedések részletes szabályai az e szabályzat 10. cikkének (1) bekezdésében említett védelmi alapszint biztosítása érdekében, mely intézkedések az Europol-határozat 35. cikkén és 42. cikkének (2) bekezdésén alapulnak, és figyelembe veszik annak 40. cikke (3) bekezdését; és

               b)

               a 10. cikk (2) és (3) bekezdésében említett, az Europol különböző minősítési szintjeihez kapcsolódó biztonsági intézkedésekre és a megfelelő biztonsági csomagokra vonatkozó részletes szabályok; a biztonsági kézikönyv figyelembe veszi az Europol-határozat 46. cikkét is.

         (3)   A biztonsági kézikönyvet rendszeres időközönként, illetve jelentős változások esetén felül kell vizsgálni alkalmasságának, helytállóságának és hatékonyságának folyamatos biztosítása érdekében.
   (4)   A biztonsági kézikönyv módosításait az (1) bekezdésben foglalt eljárásnak megfelelően kell elfogadni.
   8. cikk
   A rendszerek biztonsági akkreditációja
   (1)   Az Europol minősített adat feldolgozására alkalmazott valamennyi rendszert az igazgatótanács akkreditálja a Biztonsági Bizottsággal folytatott konzultációt követően, továbbá azt követően, hogy megbizonyosodott a rendszerspecifikus biztonsági követelmények (SSSR) és az információkockázati nyilvántartás által, valamint bármely más vonatkozó dokumentációban előírt biztonsági intézkedések hatékony végrehajtásáról. Az alrendszereket és a távoli terminálokat vagy munkaállomásokat minden olyan rendszer részeként akkreditálni kell, amellyel össze vannak kapcsolva.
   (2)   A rendszerspecifikus biztonsági követelményeket az igazgatótanács fogadja el és módosítja a Biztonsági Bizottsággal folytatott konzultációt követően. Ezek a rendszerspecifikus biztonsági követelmények megfelelnek a biztonsági kézikönyv vonatkozó rendelkezéseinek.
   9. cikk
   Az intézkedések betartása
   (1)   Az Europolnál dolgozó minden személy, továbbá bármely más, az Europollal kapcsolatos tevékenységekben részt vevő, különleges diszkréciós vagy titoktartási kötelezettség alá tartozó személy betartja az e szabályzatban és a biztonsági kézikönyvben meghatározott biztonsági intézkedéseket.
   (2)   Az igazgató, az összekötő irodák és az Europol nemzeti egységei felelnek e szabályzat és a biztonsági kézikönyv (1) bekezdés szerinti betartásának biztosításáért.

      III   FEJEZET

      ÁLTALÁNOS ELVEK

   10. cikk
   Védelmi alapszint, minősítési szintek és biztonsági csomagok
   (1)   A kifejezetten nyilvános információként megjelölt vagy egyértelműen ilyen információként azonosítható információ kivételével az Europol által vagy az Europolon keresztül feldolgozott minden információ az Europolon belül és a tagállamokban a védelmi alapszint alá tartozik.
   (2)   A 3. cikknek megfelelően a tagállamok biztosítják az (1) bekezdésben említett védelmi alapszint alkalmazását a nemzeti jogszabályoknak és rendelkezéseknek megfelelő különböző intézkedések – többek között a diszkréciós és a titoktartási kötelezettség, az információhoz való hozzáférésnek az erre jogosultak körére történő korlátozása, a személyes adatok védelmére vonatkozó előírások, valamint az információ biztonságának védelmét szolgáló általános technikai és eljárási intézkedések – révén, figyelembe véve az Europol-határozat 41. cikkének (2) bekezdését.
   (3)   A további biztonsági intézkedéseket igénylő adatok különleges jelöléssel ellátott, Europol minősítési szint hatálya alá tartoznak. Az adatra csak akkor alkalmazható biztonsági szint, amennyiben az feltétlenül szükséges, illetve a biztonsági szint csak a szükséges időtartamra alkalmazható.
   (4)   A következő Europol minősítési szintek használandók:
   a)   „RESTREINT UE/EU RESTRICTED”: ez a minősítés azokra az adatokra és anyagokra alkalmazandó, amelyek engedély nélküli hozzáférhetővé tétele hátrányosan érintheti az Europol, az EU vagy egy vagy több tagállam érdekeit;
   b)   „CONFIDENTIEL UE/EU CONFIDENTIAL”: ez a minősítés azokra az adatokra és anyagokra alkalmazandó, amelyek engedély nélküli hozzáférhetővé tétele sértheti az Europol, az EU vagy egy vagy több tagállam alapvető érdekeit;
   c)   „SECRET UE/EU SECRET”: ez a minősítés azokra az adatokra és anyagokra alkalmazható, amelyek engedély nélküli hozzáférhetővé tétele súlyosan sértheti az Europol, az EU vagy egy vagy több tagállam alapvető érdekeit;
   d)   „TRÈS SECRET UE/EU TOP SECRET”: ez a minősítés azokra az adatokra és anyagokra alkalmazható, amelyek engedély nélküli hozzáférhetővé tétele rendkívül súlyosan sértheti az Europol, az EU vagy egy vagy több tagállam alapvető érdekeit.
   Az ilyen minősített adatokat és anyagokat a minősítési jelölés alatt egy további jelzéssel kell ellátni („EUROPOL”), amely azt jelzi, hogy az adat vagy anyag az Europoltól származik. Minden Europol minősítési szint az Europolon belül alkalmazandó, meghatározott biztonsági csomagnak felel meg.
   A biztonsági csomagok különböző védelmi szinteket nyújtanak az adatok tartalmától függően és azoknak a hátrányos következményeknek a figyelembevételével, amelyekkel az adatokhoz való jogosulatlan hozzáférés, illetve ezen információk jogosulatlan terjesztése vagy használata járhatna a tagállamok vagy az Europol érdekeire nézve.
   Különböző minősítési szintű adatok összegyűjtésekor az alkalmazandó minősítési szintnek legalább ugyanolyan magasnak kell lennie, mint a legmagasabb szinten védett információhoz rendelt szint. Az adatcsoportnak mindenképpen lehet magasabb védelmi szintet biztosítani, mint az egyes részeinek biztosított védelem szintje.
   A minősített dokumentum fordítását az eredetivel azonos minősítési szint, és az eredetivel azonos védelem illeti meg.
   (5)   Figyelmeztető jelölést lehet használni a további feltételek – mint például az információk terjesztésének meghatározott, információcserére szolgáló csatornákra való korlátozása, az embargó, vagy valamilyen, a szükséges ismeret elve alapján történő különleges terjesztés – meghatározására. A figyelmeztető jelölések meghatározását a biztonsági kézikönyv tartalmazza.
   (6)   A biztonsági csomagok – a biztonsági kézikönyvben megállapítottaknak megfelelően – különböző fizikai, technikai, szervezeti és igazgatási jellegű intézkedésekből állnak.
   11. cikk
   A minősítési szint kiválasztása
   (1)   A 10. cikknek megfelelően az Europol részére információkat szolgáltató tagállam felelős az ezen adatokra vonatkozó, megfelelő minősítési szint kiválasztásáért. Adott esetben az Europolnak történő adattovábbításkor az adatokat a tagállam a 10. cikk (4) bekezdésében említett Europol minősítési szinttel jelöli meg.
   (2)   A minősítési szint kiválasztása során a tagállamok figyelembe veszik az adatok saját nemzeti jogszabályaiknak megfelelő minősítését, az Europol megfelelő működéséhez szükséges operatív rugalmasság igényét, valamint azt a követelményt, hogy a bűnüldözési információ minősítése kivételt képez, és hogy amennyiben az ilyen információt minősíteni kell, ahhoz a lehető legalacsonyabb szintet kell rendelni.
   (3)   Amennyiben az Europol – a már birtokában lévő információk alapján – arra a következtetésre jut, hogy egy kiválasztott minősítési szint módosítást igényel (például egy alacsonyabb vagy magasabb minősítési szint alkalmazását, vagy egy korábban védelmi alapszint hatálya alá tartozó dokumentum minősítési szintjének megemelését), tájékoztatja az érintett tagállamot, és megállapodásra törekszik a megfelelő minősítési szintről. Ilyen megállapodás hiányában az Europol minősítési szintet nem határoz meg, nem változtat meg, nem emel meg, vagy szállít le.
   (4)   Amikor az Europol által létrehozott adatok valamely tagállam által szolgáltatott adatokon alapulnak, vagy ilyeneket tartalmaznak, az Europol az érintett tagállammal egyetértésben határozza meg, hogy elegendő-e a védelmi alapszint, vagy szükséges valamely Europol minősítési szint alkalmazása.
   (5)   Amikor az adatok magától az Europoltól származnak, és azok nem alapulnak valamely tagállam által szolgáltatott adatokon, és nem is tartalmaznak ilyeneket, az Europol – a Biztonsági Bizottság által megállapított kritériumok alapján – meghatározza az ezen adatokra vonatkozó megfelelő minősítési szintet. Szükség esetén az Europol ellátja az adatokat a megfelelő jelöléssel.
   (6)   A tagállamok és az Europol – amennyiben az adatok valamely tagállam alapvető érdekeit is érintik – konzultálnak arról az érintett tagállammal, hogy szükséges-e valamilyen minősítési szinttel ellátni a kérdéses adatokat, és ha igen, melyik minősítési szint alkalmazására kerüljön sor.
   12. cikk
   A minősítési szint megváltoztatása
   (1)   Egy tagállam, amely adatokat szolgáltatott az Europolnak, bármikor kérheti egy adott minősítési szint megváltoztatását, beleértve a minősítési szint megemelését vagy leszállítását is. Az Europol az érintett tagállam kívánságának megfelelően köteles a minősítési szintet megváltoztatni, emelni vagy leszállítani.
   (2)   Amint a körülmények ezt lehetővé teszik, az érintett tagállam kéri a szóban forgó minősítési szint leszállítását vagy megszüntetését.
   (3)   Az Europolnak adatokat szolgáltató tagállam megjelölheti a választott minősítési szint alkalmazásának időtartamát, továbbá az azt követően alkalmazandó minősítési szintnek bármely lehetséges módosítását is.
   (4)   Amennyiben az Europol a 11. cikk (4) bekezdésének megfelelően a védelmi alapszint vagy egy minősítési szint alkalmazását állapította meg, a védelmi alapszintet vagy a minősítési szintet az Europol kizárólag az érintett tagállammal egyetértésben változtathatja meg.
   (5)   Amennyiben a minősítési szintet az Europol a 11. cikk (5) bekezdésének megfelelően állapította meg, szükség esetén azt bármikor megváltoztathatja vagy megszüntetheti.
   (6)   Amennyiben olyan adatokat adtak át más tagállamoknak, amelynek minősítési szintjét e cikk rendelkezésének megfelelően megváltoztatták, az Europol értesíti a címzetteket a minősítési szint változásáról.
   13. cikk
   Feldolgozás, hozzáférés és biztonsági ellenőrzés
   (1)   Az adatokhoz való hozzáférés és azok birtoklása az Europol szervezetén belül olyan személyekre korlátozódik, akik számára – feladataik vagy kötelezettségeik okán – szükséges az ilyen jellegű adatokba való betekintés, illetve szükséges azok kezelése. Az információk feldolgozásával megbízott személyeknek megfelelő biztonsági tanúsítvánnyal kell rendelkezniük, továbbá különleges képzésben kell részesíteni.
   (2)   Minden olyan személynek, aki hozzáférést kaphat az Europol által feldolgozott, valamely minősítési szint hatálya alá tartozó adathoz – az Europol-határozat 40. cikke (2) bekezdésének és a biztonsági kézikönyv rendelkezéseinek megfelelően – biztonsági ellenőrzésen kell átesnie. A biztonsági koordinátor a biztonsági átvilágítási eljárás eredménye alapján, a biztonsági kézikönyv rendelkezéseire figyelemmel felhatalmazást ad azoknak a megfelelő nemzeti szinten ellenőrzésen átesett személyeknek, akik számára – feladataik vagy kötelezettségeik okán – szükséges az Europol minősítési szintű adatokba való betekintés. A biztonsági koordinátor rendszeresen felülvizsgálja a felhatalmazást. A biztonsági koordinátor megfelelő indokok fennállása esetén haladéktalanul visszavonhatja a felhatalmazást. A biztonsági koordinátor felel a (3) bekezdés végrehajtásának biztosításáért is.
   (3)   Senki sem férhet hozzá valamely minősítési szint hatálya alá tartozó adathoz anélkül, hogy átesett volna a megfelelő szintű biztonsági ellenőrzésen. Kivételes esetben azonban a biztonsági koordinátor a biztonsági tisztviselővel folytatott konzultációt követően:

               a)

               egyedi és korlátozott felhatalmazást adhat a „CONFIDENTIEL UE/EU CONFIDENTIAL” szinten ellenőrzött személyeknek, meghatározott adatokhoz való hozzáférésre a „SECRET UE/EU SECRET” minősítési szint alatt, amennyiben feladataik vagy kötelezettségeik miatt egy konkrét esetben szükséges számukra a magasabb Europol minősítési szintű adatokba való betekintés; vagy

               b)

               a (2) bekezdésben említett biztonsági ellenőrzés eredményének kézhezvételéig legfeljebb hat hónapos időtartamra ideiglenes felhatalmazást adhat a minősített adatokhoz való hozzáférésre, amennyiben az Europol érdekei úgy kívánják, és az illetékes nemzeti hatóságok értesítése megtörtént, és azok erre három hónapon belül nem reagáltak; a biztonsági koordinátor tájékoztatja az illetékes nemzeti hatóságokat az ilyen ideiglenes felhatalmazás megadásáról. Az ilyen ideiglenes felhatalmazás nem biztosít hozzáférést a „SECRET UE/EU SECRET” és az ennél magasabb minősítésű adatokhoz.

         (4)   Nem adható ilyen felhatalmazás, ha valamely tagállam az érintett adat továbbításakor kikötötte, hogy a kérdéses adatra vonatkozóan a biztonsági koordinátor nem élhet a (3) bekezdés szerinti mérlegelési jogkörével.
   14. cikk
   Harmadik felek
   A harmadik felekkel való titoktartási megállapodások, vagy az Europol-határozat 22. cikkének (4) bekezdése és 23. cikkének (7) bekezdése szerinti megállapodások megkötésekor az Europol figyelembe veszi az e szabályzatban és a biztonsági kézikönyvben lefektetett elveket, amelyeket ennek megfelelően alkalmazni kell az említett harmadik felekkel kicserélt információkra.

      IV.   FEJEZET

      ZÁRÓ RENDELKEZÉSEK

   15. cikk
   A szabályzat felülvizsgálata
   Az e szabályzat módosításaira irányuló javaslatokat az igazgatótanács – az Europol-határozat 40. cikkének (1) bekezdésében meghatározott eljárásnak megfelelően – a Tanács általi elfogadásukra tekintettel mérlegeli.
   16. cikk
   Hatálybalépés
   Ez a szabályzat 2010. január 1-jén lép hatályba.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 121., 2009.5.15., 37. o.

      MELLÉKLET

         A MINŐSÍTÉSI SZINTEK EGYENÉRTÉKŰSÉGI TÁBLÁZATA

                  A minősítési szintek egyenértékűsége

                  Europol (1)

                  TRÈS SECRET UE/EU TOP SECRET

                  SECRET UE/EU SECRET

                  CONFIDENTIEL UE/EU CONFIDENTIAL

                  RESTREINT UE/EU RESTRICTED

                  Belgium

                  Très Secret
                  Zeer Geheim

                  Secret
                  Geheim

                  Confidentiel
                  Vertrouwelijk

                  Diffusion restreinte
                  Beperkte verspreiding

                  Bulgária

                  СТРОГО СЕКРЕТНО

                  СЕКРЕТНО

                  ПОВЕРИТЕЛНО

                  ЗА СЛУЖЕБНО ПОЛЗВАНЕ

                  Cseh Köztársaság

                  Přísně tajné

                  Tajné

                  Důvěrné

                  Vyhrazené

                  Dánia

                  Yderst hemmeligt

                  Hemmeligt

                  Fortroligt

                  Til tjenestebrug

                  Németország

                  Streng geheim

                  Geheim

                  VS — Vertraulich

                  VS — Nur für den Dienstgebrauch

                  Észtország

                  Täiesti Salajane

                  Salajane

                  Konfidentsiaalne

                  Piiratud

                  Írország

                  Top Secret

                  Secret

                  Confidential

                  Confidential

                  Görögország

                  Άκρως Απόρρητο

                  Απόρρητο

                  Εμπιστευτικό

                  Περιορισμένης Χρήσης

                  Spanyolország

                  Secreto

                  Reservado

                  Confidencial

                  Difusión Limitada

                  Franciaország

                  Très Secret Défense

                  Secret Défense

                  Confidentiel Défense

                  Olaszország

                  Segretissimo

                  Segreto

                  Riservatissimo

                  Riservato

                  Ciprus

                  Άκρως Απόρρητο

                  Απόρρητο

                  Εμπιστευτικό

                  Περιορισμένης Χρήσης

                  Lettország

                  Sevišķi slepeni

                  Slepeni

                  Konfidenciāli

                  Dienesta vajadzībām

                  Litvánia

                  Visiškai slaptai

                  Slaptai

                  Konfidencialiai

                  Riboto naudojimo

                  Luxemburg

                  Très secret

                  Secret

                  Confidentiel

                  Diffusion restreinte

                  Magyarország

                  Szigorúan titkos!

                  Titkos!

                  Bizalmas!

                  Korlátozott terjesztésű!

                  Málta

                  L-Ghola Segretezza

                  Sigriet

                  Kunfidenzjali

                  Ristrett

                  Hollandia

                  BE Zeer geheim

                  STG Zeer geheim

                  STG Confidentieel

                  Vertrouwelijk

                  Ausztria

                  Streng geheim

                  Geheim

                  Vertraulich

                  Eingeschränkt

                  Lengyelország

                  Ściśle Tajne

                  Tajne

                  Poufne

                  Zastrzeżone

                  Portugália

                  Muito Secreto

                  Secreto

                  Confidencial

                  Reservado

                  Románia

                  Strict secret de importanță deosebită

                  Strict secret

                  Secret

                  Secret de serviciu

                  Szlovénia

                  Strogo tajno

                  Tajno

                  Zaupno

                  Interno

                  Szlovákia

                  Prísne tajné

                  Tajné

                  Dôverné

                  Vyhradené

                  Finnország

                  Erittäin salainen

                  Salainen

                  Luottamuksellinen

                  Viranomaiskäyttö

                  Svédország

                  Kvalificerat hemlig

                  Hemlig

                  Hemlig

                  Hemlig

                  Egyesült Királyság

                  Top Secret

                  Secret

                  Confidential

                  Restricted

         (1)  A minősítési jelölés alá az „Europol” jelölést kell beilleszteni.


title: 2013/227/EU: A Bizottság határozata ( 2013. május 22. ) a Kínai Népköztársaságból származó kerékpárok behozatalára vonatkozó szubvencióellenes eljárás megszüntetéséről

text:
               23.5.2013

               HU

               Az Európai Unió Hivatalos Lapja

               L 136/15

         A BIZOTTSÁG HATÁROZATA
   (2013. május 22.)
   a Kínai Népköztársaságból származó kerékpárok behozatalára vonatkozó szubvencióellenes eljárás megszüntetéséről
   (2013/227/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. június 11-i 597/2009/EK tanácsi rendeletre (1) (a továbbiakban: alaprendelet) és különösen annak 14. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

   1.   Az eljárás megindítása

               (1)

               2012 áprilisában az Európai Bizottság (a továbbiakban: a Bizottság) az Európai Unió Hivatalos Lapjában közzétett értesítésben (2) bejelentette a Kínai Népköztársaságból származó kerékpárok Unióba történő behozatalára vonatkozó szubvencióellenes eljárás (a továbbiakban: a szubvencióellenes eljárás) megindítását (a továbbiakban: az eljárás megindításáról szóló értesítés).

               (2)

               A szubvencióellenes eljárás azt követően indult meg, hogy az Európai Kerékpárgyártók Szövetsége (European Bicycles Manufacturers Association, EBMA, a továbbiakban: a kérelmező) 2012. március 15-én megalapozott kérelmet nyújtott be a teljes uniós kerékpárgyártás jelentős részét, ebben az esetben több mint 25 %-át képviselő uniós gyártók nevében.

               (3)

               A panasz meggyőző bizonyítékot tartalmazott az említett termék támogatásáról és az abból eredő anyagi kárról, amelyet a Bizottság elegendőnek tekintett az eljárás megindításának indoklásához.

               (4)

               A Bizottság hivatalosan értesítette a panaszost, a többi ismert uniós gyártót, az uniós gyártók szövetségeit, az ismert exportáló gyártókat a Kínai Népköztársaságban (a továbbiakban: Kína) és az exportáló gyártók szövetségeit, Kína képviselőit, az ismert importőröket és az importőrök szövetségeit, az ismert uniós kerékpáralkatrészek gyártóit és szövetségeit, valamint az ismert felhasználókat az eljárás megindításáról, és részükre kérdőíveket küldött. Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, és szóbeli meghallgatást kérjenek.

         2.   Párhuzamosan folyó dömpingellenes eljárás

               (5)

               2012 márciusában az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (3) (a továbbiakban: a dömpingellenes alaprendelet) 11. cikke (3) bekezdésének és 13. cikke (4) bekezdésének megfelelően a Bizottság az Európai Unió Hivatalos Lapjában közzétett értesítésben (4) bejelentette a Kínából származó kerékpárok Unióba történő behozatalára alkalmazandó dömpingellenes intézkedések időközi felülvizsgálatának megindítását. A vizsgálat még folyamatban van.

         3.   Párhuzamosan folyó kijátszásra irányuló vizsgálat

               (6)

               A Bizottság 2012 szeptemberében a 875/2012/EU bizottsági rendelettel (5) eljárást kezdeményezett a Kínai Népköztársaságból származó kerékpárok behozatalára vonatkozó 990/2011/EU tanácsi végrehajtási rendelet (6) által elrendelt dömpingellenes intézkedéseknek az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról vagy Tunéziából származóként, akár nem ilyenként bejelentett kerékpárok behozatala által megvalósuló esetleges kijátszására vonatkozó vizsgálat kezdeményezéséről és az ilyen behozatalok nyilvántartásba vételének elrendeléséről (a továbbiakban: a kijátszásra irányuló vizsgálat).

               (7)

               2012 novemberében a Bizottság az Európai Unió Hivatalos Lapjában közzétett értesítésben (7) bejelentette, hogy a kijátszásra irányuló vizsgálatban foglalt megállapítások felhasználhatók a szubvencióellenes eljárás során.

               (8)

               A kijátszásra irányuló vizsgálat még folyamatban van.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (9)

               A Bizottságnak címzett 2013. március 22-i levelével a panaszos hivatalosan visszavonta panaszát.

               (10)

               Az 597/2009/EK rendelet 14. cikke (1) bekezdésének megfelelően, amennyiben egy benyújtott panaszt visszavonnak, ha az eljárás megszüntetése nem sérti az Unió érdekeit, az eljárás megszüntethető.

               (11)

               A Bizottság véleménye szerint a jelen eljárást meg kell szüntetni, mivel a vonatkozó szubvencióellenes vizsgálat nem tárt fel olyan megfontolásokat, amelyek azt mutatnák, hogy e megszüntetés sértené az Unió érdekeit. Az érdekelt feleket megfelelően tájékoztatták és lehetőséget biztosítottak számukra észrevételeik megtételére. A felek azonban nem tettek észrevételt, ami indokolhatná, hogy a Bizottság eltérő következtetést vonjon le.

               (12)

               Ezért a Bizottság arra a következtésre jutott, hogy a Kínából származó kerékpárok Unióba történő behozatalára vonatkozó szubvencióellenes eljárást intézkedések megtétele nélkül meg kell szüntetni,

         ELFOGADTA EZT A HATÁROZATOT:
   1. cikk
   A Kínai Népköztársaságból származó, jelenleg a 8712 00 30 és az ex 8712 00 70 KN-kód alá besorolt, motor nélküli kétkerekű és más kerékpárok (beleértve a háromkerekű szállító kerékpárokat, de kivéve az egykerekűeket) Unióba történő behozatalára vonatkozó szubvencióellenes eljárást a Bizottság megszünteti.
   2. cikk
   Ez a rendelet az Európai Unió Hivatalos Lapjában való közzétételét követő napon lép hatályba.

      Kelt Brüsszelben, 2013. május 22-én.

            a Bizottság részéről

            az elnök

         José Manuel BARROSO

      (1)  HL L 188., 2009.7.18., 93. o.

      (2)  HL C 122., 2012.4.27., 9. o.

      (3)  HL L 343., 2009.12.22., 51. o.

      (4)  HL C 71., 2012.3.9., 10. o.

      (5)  HL L 258., 2012.9.26., 21. o.

      (6)  HL L 261., 2011.10.6., 2. o.

      (7)  HL C 346., 2012.11.14., 7. o.


title: 2008/460/EK: A Tanács határozata ( 2008. június 6. ) a Régiók Bizottsága egy ír tagjának kinevezéséről

text:
               19.6.2008

               HU

               Az Európai Unió Hivatalos Lapja

               L 160/31

      A TANÁCS HATÁROZATA

   (2008. június 6.)
   a Régiók Bizottsága egy ír tagjának kinevezéséről
   (2008/460/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az ír kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Maria CORRIGAN hivatali idejének lejártát követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács John LAHART-ot (Member of South Dublin County Council) a hivatali idő hátralévő részére, azaz 2010. január 25-ig a Régiók Bizottsága tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2008. június 6-án.

            a Tanács részéről

            az elnök

         A. VIZJAK

      (1)  HL L 56., 2006.2.25., 75. o.


title: 2005/677/EK, Euratom: A Tanács határozata (2005. szeptember 20.) az Európai Gazdasági és Szociális Bizottság egy tagjának kinevezéséről

text:
               1.10.2005

               HU

               Az Európai Unió Hivatalos Lapja

               L 256/54

      A TANÁCS HATÁROZATA

   (2005. szeptember 20.)
   az Európai Gazdasági és Szociális Bizottság egy tagjának kinevezéséről
   (2005/677/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a Gazdasági és Szociális Bizottság tagjainak a 2002. szeptember 21-től 2006. szeptember 20-ig terjedő időszakra vonatkozó kinevezéséről szóló, 2002. szeptember 17-i 2002/758/EK, Euratom tanácsi határozatra (1),
   tekintettel a francia kormány által benyújtott jelölésre,
   tekintettel a Bizottság véleményére,
   mivel:
   Thierry UHLMANN lemondását követően az Európai Gazdasági és Szociális Bizottság egyik tagsági helye betöltetlen maradt, amelyről a Tanácsot 2004. november 28-án tájékoztatták,
   A KÖVETKEZŐKÉPPEN HATÁROZOTT:
   1. cikk
   A Tanács Thierry UHLMANN helyére Hervé COUPEAU-t nevezi ki az Európai Gazdasági és Szociális Bizottság tagjává a hivatali idő fennmaradó részére, azaz 2006. szeptember 20-ig.
   2. cikk
   E határozatot az Európai Unió Hivatalos Lapjában ki kell hirdetni.
   Ez a határozat az elfogadásának napján lép hatályba.

      Kelt Brüsszelben, 2005. szeptember 20-án.

            a Tanács részéről

            az elnökasszony

         M. BECKETT

      (1)  HL L 253., 2002.9.21., 9. o.


title: 2011/129/EU: A Tanács határozata ( 2010. szeptember 13. ) az Európai Közösség és a Svájci Államközösség közötti, az audiovizuális területen a Svájci Államszövetségnek a MEDIA 2007 közösségi programban való részvétele feltételeinek meghatározásáról szóló megállapodás alapján felállított EU–Svájc Vegyes Bizottságban a megállapodás I. melléklete 1. cikkének naprakésszé tételére vonatkozó vegyes bizottsági határozattal kapcsolatban az Európai Unió által képviselendő álláspontról

text:
               26.2.2011

               HU

               Az Európai Unió Hivatalos Lapja

               L 53/1

         A TANÁCS HATÁROZATA
   (2010. szeptember 13.)
   az Európai Közösség és a Svájci Államközösség közötti, az audiovizuális területen a Svájci Államszövetségnek a MEDIA 2007 közösségi programban való részvétele feltételeinek meghatározásáról szóló megállapodás alapján felállított EU–Svájc Vegyes Bizottságban a megállapodás I. melléklete 1. cikkének naprakésszé tételére vonatkozó vegyes bizottsági határozattal kapcsolatban az Európai Unió által képviselendő álláspontról
   (2011/129/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 166. cikke (4) bekezdésére és 173. cikke (3) bekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 2007. október 11-én aláírt, az Európai Közösség és a Svájci Államszövetség közötti, az audiovizuális területen a Svájci Államszövetségnek a MEDIA 2007 közösségi programban való részvétele feltételeinek meghatározásáról szóló megállapodás (1) (a továbbiakban: megállapodás) 8. cikke a megállapodás kezeléséért és megfelelő végrehajtásáért felelős vegyes bizottságot hoz létre.

               (2)

               A legutóbb a 2007/65/EK európai parlamenti és tanácsi irányelvvel módosított, és később kodifikált 89/552/EGK irányelv (audiovizuális médiaszolgáltatásokról szóló irányelv) (2)2007. december 19-i hatálybalépését követően az Európai Unió és Svájc (továbbiakban: a szerződő felek) számára helyénvalónak tűnik, hogy az említett irányelvre történő hivatkozásokat tegyék megfelelően naprakésszé a megállapodás záróokmányában (3), a Szerződő Feleknek a megállapodásnak az új közösségi irányelvhez történő kiigazításáról szóló együttes nyilatkozatába foglaltaknak megfelelően, és a megállapodás 8. cikke (7) bekezdése alapján a megállapodás I. mellékletének 1. cikkét is tegyék naprakésszé.

               (3)

               Ennek megfelelően az EU–Svájc Vegyes Bizottságban az Uniónak a csatolt határozattervezet szerinti álláspontot kell képviselnie,

         ELFOGADTA EZT A HATÁROZATOT:
   1. cikk
   A Tanács jóváhagyja a mellékletben található határozattervezetet, mint az Európai Közösség és a Svájci Államszövetség közötti, az audiovizuális területen a Svájci Államszövetségnek a MEDIA 2007 közösségi programban való részvétele feltételeinek meghatározásáról szóló megállapodásban létrehozott EU–Svájc Vegyes Bizottság által a megállapodás I. melléklete 1. pontjának naprakésszé tételéről elfogadandó határozattal kapcsolatban az Európai Unió által képviselendő álláspontot.
   2. cikk
   A vegyes bizottság határozatát az Európai Unió Hivatalos Lapjában közzé kell tenni.

      Kelt Brüsszelben, 2010. szeptember 13-án.

            a Tanács részéről

            az elnök

         S. VANACKERE

      (1)  HL L 303., 2007.11.21., 11. o.

      (2)  HL L 298., 1989.10.17., 23. o.

      (3)  HL L 303., 2007.11.21., 20. o.

      MELLÉKLET

         Tervezet
         AZ EURÓPAI KÖZÖSSÉG ÉS A SVÁJCI ÁLLAMSZÖVETSÉG KÖZÖTTI, AZ AUDIOVIZUÁLIS TERÜLETEN A SVÁJCI ÁLLAMSZÖVETSÉGNEK A MEDIA 2007 KÖZÖSSÉGI PROGRAMBAN VALÓ RÉSZVÉTELE FELTÉTELEINEK MEGHATÁROZÁSÁRÓL SZÓLÓ MEGÁLLAPODÁS ALAPJÁN FELÁLLÍTOTT EU–SVÁJC VEGYES BIZOTTSÁG (…) SZ. HATÁROZATA
         (…)
         a megállapodás I. melléklete 1. cikkének naprakésszé tételéről
         A VEGYES BIZOTTSÁG,
         tekintettel az Európai Közösség és a Svájci Államszövetség közötti, az audiovizuális területen a Svájci Államszövetségnek a MEDIA 2007 közösségi programban való részvétele feltételeinek meghatározásáról szóló audiovizuális megállapodásra (1) (a továbbiakban: a megállapodás) és a megállapodás záróokmányára (2), amelyeket egyaránt 2007. október 11-én Brüsszelben írtak alá,
         mivel:

                     (1)

                     A megállapodás 2010. augusztus 1-jén hatályba lépett.

                     (2)

                     A legutóbb a 2007/65/EK európai parlamenti és tanácsi irányelvvel módosított, kodifikált 89/552/EGK irányelv (audiovizuális médiaszolgáltatásokról szóló irányelv) (3)2007. december 19-i hatálybalépését követően a felek számára helyénvalónak tűnik, hogy az említett irányelvre történő hivatkozásokat tegyék megfelelően naprakésszé a megállapodás záróokmányában, a Szerződő Feleknek a megállapodásnak az új közösségi irányelvhez történő kiigazításáról szóló együttes nyilatkozatába foglaltaknak megfelelően, és a megállapodás 8. cikke (7) bekezdése alapján a megállapodás I. mellékletének 1. cikkét is tegyék naprakésszé,

               A KÖVETKEZŐKÉPPEN HATÁROZOTT:
         1. cikk
         (1) A megállapodás I. melléklete 1. cikkének helyébe a következő szöveg lép:

            „1. cikk
            Szabad műsorvétel és műsortovábbítás
            (1)   Svájc biztosítja saját területén az Unió egy tagállamának joghatósága alá tartozó televíziós adások tekintetében a műsorvétel és a műsortovábbítás szabadságát, amint azt a tagállamok törvényi, rendeleti vagy közigazgatási intézkedésekben megállapított, audiovizuális médiaszolgáltatások nyújtására vonatkozó egyes rendelkezéseinek összehangolásáról szóló, 2010. március 10-i 2010/13/EU európai parlamenti és tanácsi irányelv (4) (a továbbiakban: audiovizuális médiaszolgáltatásokról szóló irányelv) meghatározza, összhangban a következő eljárásokkal:
            Svájc továbbra is jogosult:

                        a)

                        felfüggeszteni az Unió egy tagállama joghatósága alá tartozó televíziós műsorszolgáltató műsorának a továbbítását, ha az nyilvánvalóan, komolyan és súlyosan sérti az audiovizuális szolgáltatásokról szóló irányelv 27. cikke (1) vagy (2) bekezdésében és/vagy 6. cikkében megfogalmazott, a kiskorúak és az emberi méltóság védelmére vonatkozó szabályokat;

                        b)

                        megkövetelni a joghatósága alá tartozó műsorszolgáltatóktól, hogy részletesebb vagy szigorúbb szabályoknak feleljenek meg az audiovizuális szolgáltatásokról szóló irányelv hatálya alá tartozó területeken, amennyiben ezek a szabályok arányosak és megkülönböztetéstől mentesek.

                  (2)   Azon esetekben, amikor Svájc:

                        a)

                        gyakorolta az (1) bekezdés b) pontja szerinti, részletesebb vagy szigorúbb általános közérdekű szabályok elfogadására vonatkozó jogát; valamint

                        b)

                        megállapítja, hogy az Unió egy tagállamának joghatósága alá tartozó műsorszolgáltató valamely televíziós műsorszolgáltatását teljes egészében vagy legnagyobbrészt az ő területére irányítja,

                  kapcsolatba léphet a joghatósággal rendelkező tagállammal annak érdekében, hogy a felmerülő problémákra kölcsönösen kielégítő megoldást találjanak. A Svájctól érkező indokolással ellátott kérelem kézhezvételét követően a joghatósággal rendelkező tagállam felszólítja a műsorszolgáltatót, hogy tegyen eleget a kérdéses általános közérdekű szabályoknak. A joghatósággal rendelkező tagállam e kérelmet követő két hónapon belül tájékoztatja Svájcot az elért eredményekről. Svájc vagy a tagállam kérheti a Bizottságot, hogy hívja meg az érintett feleket egy ad hoc, a kapcsolattartó bizottságon kívüli, a Bizottsággal tartandó ülésre az ügy megvizsgálása érdekében.
            (3)   Amennyiben Svájc megállapítja,

                        a)

                        hogy a (2) bekezdés alkalmazása által elért eredmények nem kielégítők; valamint

                        b)

                        hogy az érintett műsorszolgáltató azért telepedett le a joghatósággal rendelkező tagállamban, hogy kijátssza a szigorúbb szabályokat, amelyek az audiovizuális médiaszolgáltatásokról szóló irányelv által összehangolt területeken alkalmazandók lennének rá, ha Svájcban telepedett volna le,

                  úgy megfelelő intézkedéseket fogadhat el az érintett műsorszolgáltatóval szemben.
            Ezen intézkedéseknek objektíve szükségeseknek kell lenniük, azokat megkülönböztetés nélkül kell alkalmazni, és arányosnak kell lenniük az elérni kívánt célokkal.
            (4)   Svájc e cikk (1) bekezdésének a) pontja vagy (3) bekezdése alapján csak akkor hozhat intézkedéseket, ha az alábbi feltételek teljesülnek:

                        a)

                        értesítette a vegyes bizottságot és azt a tagállamot, amelyben a műsorszolgáltató letelepedett, az ilyen intézkedések meghozatalára irányuló szándékáról, és a megállapításának alapjául szolgáló indokok fennállását valószínűsítette; és

                        b)

                        a vegyes bizottság úgy határoz, hogy az intézkedések arányosak és megkülönböztetéstől mentesek és különösen, hogy Svájcnak a (2) és (3) bekezdés szerinti megállapításai kellően megalapozottak.

         2. cikk
         Ez a határozat az elfogadását követő első napon lép hatályba.

            Kelt Brüsszelben, … .

                  a Vegyes Bizottság részéről

                  az EU-küldöttség vezetője

                  a svájci küldöttség vezetője

         (1)  HL L 303., 2007.11.21., 11. o.

         (2)  HL L 303., 2007.11.21., 20. o.

         (3)  HL L 332., 2007.12.18., 27. o.

         (4)  HL L 298., 1989.10.17., 23. o.”


title: 2014/734/EU: A Tanács határozata ( 2014. október 9. ) az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodással létrehozott Stabilizációs és Társulási Tanácson belül az említett megállapodáshoz csatolt, a „származó termék” fogalmának meghatározásáról és a közigazgatási együttműködés módszereiről szóló 4. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspontról

text:
               23.10.2014

               HU

               Az Európai Unió Hivatalos Lapja

               L 304/91

         A TANÁCS HATÁROZATA
   (2014. október 9.)
   az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodással létrehozott Stabilizációs és Társulási Tanácson belül az említett megállapodáshoz csatolt, a „származó termék” fogalmának meghatározásáról és a közigazgatási együttműködés módszereiről szóló 4. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspontról

      (2014/734/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz (1) (a továbbiakban: a megállapodás) csatolt 4. jegyzőkönyv (a továbbiakban: a 4. jegyzőkönyv) rendelkezik a „származó termék” fogalmának meghatározásáról és a közigazgatási együttműködés módszereiről.

               (2)

               A pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) az egyezmény szerződő felei közötti releváns megállapodások hatálya alá tartozó kereskedelem tárgyát képező termékek származása tekintetében állapít meg rendelkezéseket. Macedónia Volt Jugoszláv Köztársaságot – a stabilizációs és társulási folyamatban részt vevő egyéb nyugat-balkáni országokkal együtt – a 2003. júniusi Európai Tanács által jóváhagyott theszaloníki cselekvési programmal összhangban felkérték, hogy csatlakozzon a páneurópai diagonális származási kumulációs rendszerhez. Az egyezményhez történő csatlakozásra a 2007. októberi euromediterrán miniszteri konferencia határozatával hívták meg az érintett országokat.

               (3)

               Az Unió és Macedónia Volt Jugoszláv Köztársaság 2011. június 15-én írta alá az egyezményt.

               (4)

               Az Unió és Macedónia Volt Jugoszláv Köztársaság 2012. március 26-án, illetve 2012. június 14-én helyezte letétbe elfogadási okmányát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Unió és Macedónia Volt Jugoszláv Köztársaság tekintetében 2012. május 1-jén, illetve 2012. augusztus 1-jén lépett hatályba.

               (5)

               Az egyezmény 6. cikke értelmében az egyezmény szerződő feleinek az egyezmény hatékony alkalmazását biztosító megfelelő intézkedéseket hozniuk. Ennek érdekében a megállapodással létrehozott Stabilizációs és Társulási Tanácsnak határozatot kell elfogadnia a 4. jegyzőkönyvnek egy új, a származási szabályok tekintetében az egyezményre hivatkozó jegyzőkönyvvel történő helyettesítéséről.

               (6)

               Ennélfogva az Európai Unió Stabilizációs és Társulási Tanácsban elfoglalt álláspontjának a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   (1)   Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodással létrehozott Stabilizációs és Társulási Tanácson belül az említett megállapodáshoz csatolt, a „származó termék” fogalmának meghatározásáról és a közigazgatási együttműködés módszereiről szóló 4. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő helyettesítésével összefüggésben az Európai Unió nevében képviselendő álláspont a Stabilizációs és Társulási Tanács e határozathoz csatolt határozattervezetén alapul.
   (2)   A Stabilizációs és Társulási Tanács határozattervezete kisebb módosításairól a Stabilizációs és Társulási Tanácsban részt vevő uniós képviselők újabb tanácsi határozat nélkül is megállapodhatnak.
   2. cikk
   A Stabilizációs és Társulási Tanács határozatát az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.

      Kelt Luxembourgban, 2014. október 9-én.

            a Tanács részéről

            az elnök

         A. ALFANO

      (1)  HL L 84., 2004.3.20., 13. o.

      (2)  HL L 54., 2013.2.26., 4. o.

      TERVEZET
      AZ EU–MACEDÓNIA VOLT JUGOSZLÁV KÖZTÁRSASÁG STABILIZÁCIÓS ÉS TÁRSULÁSI TANÁCS SZ. HATÁROZATA
      (…)
      az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a „származó termék” fogalmának meghatározásáról és a közigazgatási együttműködés módszereiről szóló 4. jegyzőkönyv helyettesítéséről
      AZ EU–MACEDÓNIA VOLT JUGOSZLÁV KÖZTÁRSASÁG STABILIZÁCIÓS ÉS TÁRSULÁSI TANÁCS,
      tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodásra (1) és különösen annak 40. cikkére,
      tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulásimegállapodáshoz csatolt, a „származó termék” fogalmának meghatározásáról és a közigazgatási együttműködés módszereiről szóló 4. jegyzőkönyvre
      mivel:

                  (1)

                  Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulásimegállapodás (a továbbiakban: a megállapodás) 40. cikke a megállapodásnak a származási szabályokat megállapító, valamint az Unió, Macedónia Volt Jugoszláv Köztársaság, Törökország és az Unió stabilizációs és társulási folyamatában részt vevő bármely más ország vagy terület közötti származási kumulációról rendelkező 4. jegyzőkönyvére (a továbbiakban: a 4. jegyzőkönyv) hivatkozik.

                  (2)

                  A 4. jegyzőkönyv 39. cikke úgy rendelkezik, hogy e jegyzőkönyv rendelkezéseinek módosításáról a megállapodás 108. cikkével létrehozott Stabilizációs és Társulási Tanács határozhat.

                  (3)

                  A pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) célja a származási szabályokról szóló, a pán-euromediterrán övezetben jelenleg hatályos jegyzőkönyvek egyetlen egységes jogi aktussal történő helyettesítése. Macedónia Volt Jugoszláv Köztársaságot – a stabilizációs és társulási folyamatban részt vevő egyéb nyugat-balkáni országokkal együtt – a 2003. júniusi Európai Tanács által jóváhagyott theszaloníki cselekvési programmal összhangban felkérték, hogy csatlakozzon a páneurópai diagonális származási kumulációs rendszerhez. Az egyezményhez történő csatlakozásra a 2007. októberi euromediterrán miniszteri konferencia határozatával hívták meg az érintett országokat.

                  (4)

                  Az Unió és Macedónia Volt Jugoszláv Köztársaság 2011. június 15-én írta alá az egyezményt.

                  (5)

                  Az Unió és Macedónia Volt Jugoszláv Köztársaság 2012. március 26-án, illetve 2012. június 14-én helyezte letétbe elfogadási okmányát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Európai Unió és Macedónia Volt Jugoszláv Köztársaság tekintetében 2012. május 1-jén, illetve 2012. augusztus 1-jén lépett hatályba.

                  (6)

                  Amennyiben az egyezményre való áttérés nem egyidejűleg történik meg a kumulációs zónában az egyezmény valamennyi szerződő fele esetében, az áttérés eredményeképpen az érintett szerződő felek nem kerülhetnek kedvezőtlenebb helyzetbe annál, mint amikor korábban a 4. jegyzőkönyvet alkalmazták.

                  (7)

                  A 4. jegyzőkönyvet ezért egy új, azaz egyezményre hivatkozó jegyzőkönyvvel kell helyettesíteni,

            ELFOGADTA EZT A HATÁROZATOT:
      1. cikk
      Az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a „származó termék” fogalmának meghatározásáról és a közigazgatási együttműködés módszereiről szóló 4. jegyzőkönyv helyébe az e határozat mellékletében foglalt szöveg lép.
      2. cikk
      Ez a határozat az elfogadásának napján lép hatályba.
      Ezt a határozatot …-jétől kell alkalmazni.

         Kelt …-ban/ben,

               az EU–Macedónia Volt Jugoszláv Köztársaság Stabilizációs és Társulási Tanács részéről

               az elnök

         (1)  HL L 84., 2004.3.20., 13. o.

         (2)  HL L 54., 2013.2.26., 4. o.

         MELLÉKLET
         4. jegyzőkönyv
         a „származó termék” fogalmának meghatározásáról és az igazgatási együttműködés módszereiről
         1. cikk
         Az alkalmazandó származási szabályok
         (1)   E megállapodás végrehajtása tekintetében a pán-euromediterrán preferenciális származási szabályokról szóló regionális egyezmény (1) (a továbbiakban: az egyezmény) I. függeléke és II. függelékének vonatkozó rendelkezései alkalmazandók.
         (2)   A pán-euromediterrán preferenciális származási szabályokról szóló regionális egyezmény I. függelékében és II. függelékének vonatkozó rendelkezéseiben szereplő „releváns megállapodás” kifejezés e megállapodásra történő hivatkozásként értelmezendő.
         2. cikk
         A jogviták rendezése
         (1)   Amennyiben az egyezmény I. függelékének 32. cikke szerinti ellenőrzési eljárásokkal kapcsolatban olyan viták merülnek fel, amelyeket nem lehet rendezni az ellenőrzést kérő vámhatóságok és az ezen ellenőrzésnek a végrehajtásáért felelős vámhatóságok között, ezeket a vitákat a Stabilizációs és Társulási Tanács elé kell terjeszteni.
         (2)   Az importőr és az importáló ország vámhatóságai közötti viták rendezésére vonatkozóan minden esetben az említett ország jogszabályai az irányadók.
         3. cikk
         A jegyzőkönyv módosítása
         E jegyzőkönyv rendelkezéseinek módosításáról a Stabilizációs és Társulási Tanács határozhat.
         4. cikk
         Az egyezmény felmondása
         (1)   Amennyiben akár az Európai Unió, akár Macedónia Volt Jugoszláv Köztársaság írásban értesíti az egyezmény letéteményesét arról, hogy az egyezmény 9. cikke értelmében fel kívánja mondani az egyezményt, az Európai Unió és Macedónia Volt Jugoszláv Köztársaság e megállapodás végrehajtása érdekében azonnal tárgyalásokat kezd a származási szabályokról.
         (2)   Az e tárgyalások eredményeképpen megállapított új származási szabályok hatálybalépéséig e megállapodás tekintetében továbbra is az egyezmény I. függelékében és II. függelékének vonatkozó rendelkezéseiben előírt, a felmondás időpontjában hatályos származási szabályok alkalmazandók. Mindazonáltal az egyezmény I. függelékében és II. függelékének vonatkozó rendelkezéseiben előírt származási szabályok a felmondás időpontjától kezdve kizárólag az Európai Unió és Macedónia Volt Jugoszláv Köztársaság közötti kétoldalú kumulációt lehetővé tevő rendelkezésekként értelmezendők.
         5. cikk
         Átmeneti rendelkezések – kumuláció
         (1)   Az egyezmény I. függelékének 3. cikke ellenére az e jegyzőkönyv 3. és 4. cikkében előírt, az egyrészről az Európai Közösségek és azok tagállamai, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a Bolgár Köztársaság és Románia Európai Unióhoz való csatlakozásának figyelembevétele céljából készült jegyzőkönyvvel (2) módosított kumulációs szabályok az Európai Unió és Macedónia Volt Jugoszláv Köztársaság között továbbra is alkalmazandók mindaddig, amíg az egyezmény alkalmazása az e jegyzőkönyv 3. és 4. cikkében felsorolt szerződő felek mindegyike tekintetében meg nem kezdődik.
         (2)   Az egyezmény I. függeléke 16. cikkének (5) bekezdése és 21. cikkének (3) bekezdése ellenére amennyiben a kumuláció csak az EFTA-államokat, a Feröer-szigeteket, az Európai Uniót, Törökországot és a stabilizációs és társulási folyamat résztvevőit érinti, származási igazolásként mind az EUR.1 szállítási bizonyítvány, mind a származási nyilatkozat elfogadható.

            (1)  HL L 54., 2013.2.26., 4. o.

            (2)  HL L 99., 2008.4.10., 2. o.


title: 2013/364/CFSP: A Tanács 2013/364/KKBP határozata ( 2013. július 8. ) az Európai Unió iraki integrált jogállamiság-missziójáról (EUJUST LEX IRAQ) szóló 2010/330/KKBP határozat módosításáról

text:
               9.7.2013

               HU

               Az Európai Unió Hivatalos Lapja

               L 188/9

      A TANÁCS 2013/364/KKBP HATÁROZATA

   (2013. július 8.)
   az Európai Unió iraki integrált jogállamiság-missziójáról (EUJUST LEX IRAQ) szóló 2010/330/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. június 14-én elfogadta a 2010/330/KKBP határozatot (1), amely 2012. június 30-ig meghosszabbította az EUJUST LEX-IRAQ missziót.

               (2)

               A Tanács 2012. július 10-én elfogadta a 2012/372/KKBP határozatot (2), amely további 18 hónappal, 2013. december 31-ig meghosszabbította az EUJUST LEX-IRAQ missziót.

               (3)

               A pénzügyi referenciaösszeg a 2013. június 30-ig tartó időszakra szól. A misszió kiadásainak fedezésére a 2013. július 1-jétől2013. december 31-ig tartó időszakra vonatkozóan új pénzügyi referenciaösszeg meghatározása szükséges.

               (4)

               Az EUJUST LEX-IRAQ végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését.

               (5)

               A 2010/330/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/330/KKBP határozat 11. cikke a következő bekezdéssel egészül ki:

      „(2b)   A misszióval járó kiadások fedezésére szánt pénzügyi referenciaösszeg a 2013. július 1-jétől2013. december 31-ig terjedő időszakra 15 400 000 EUR.”

   2. cikk
   Ez a határozat az elfogadásának napján lép hatályba.
   A határozatot 2013. július 1-jétől kell alkalmazni.

      Kelt Brüsszelben, 2013. július 8-án.

            a Tanács részéről

            az elnök

         L. LINKEVIČIUS

      (1)  HL L 149., 2010.6.15., 12. o.

      (2)  HL L 179., 2012.7.11., 22. o.


title: A Végrehajtó Bizottság határozata (1993. december 14.) az egységes vízum megsemmisítésére, visszavonására vagy érvényességi idejének lerövidítésére vonatkozó közös elvekről (SCH/Com-ex (93)24)

text:
Fontos jogi nyilatkozat

|

41993D0024

Hivatalos Lap L 239 , 22/09/2000 o. 0154 - 0156

		A végrehajtó Bizottság határozata(1993. december 14.)az egységes vízum megsemmisítésére, visszavonására vagy érvényességi idejének lerövidítésére vonatkozó közös elvekről(SCH/Com-ex (93)24)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 131. cikkére,A KÖVETKEZŐKÉPPEN HATÁROZOTT:Az egységes vízum megsemmisítésére, visszavonására vagy érvényességi idejének lerövidítésére vonatkozó eljárásoknak meg kell felelniük az e határozathoz mellékelt dokumentumban meghatározott elveknek.Párizs, 1993. december 14.az elnökA. Lamassoure--------------------------------------------------Az egységes vízum megsemmisítésére, visszavonására vagy érvényességi ideje lerövidítésére irányuló eljárásoknak – amelyeket a Végrehajtó Bizottság a 131. cikk keretében szabályozott – az a célja, hogy megakadályozza a Schengeni Egyezményt aláíró tagállamok területére az egységes vízum kiadásával engedélyezett beutazást, lerövidítse a vízum érvényességi idejét, illetve az eredetileg tervezett tartózkodás időtartamának hosszát.Különbséget kell tenni:- a megsemmisítés,- a visszavonás,- és az érvényességi idő lerövidítése között.1. MegsemmisítésA vízum megsemmisítése a határon történik [1], és azt a határellenőrzésért felelős tisztviselőknek kell elrendelniük (lásd Közös kézikönyv II. – 1.4.4.) [2]. A cél a Schengeni Egyezményt aláíró tagállamok területére való beutazás megakadályozása, különösen abban az esetben, ha a vízumot tévedésből adták ki olyan külföldinek, aki nemkívánatos személyként beléptetési tilalmat elrendelő figyelmeztető jelzés hatálya alatt áll. A megsemmisített vízumot úgy kell tekinteni, mintha az sohasem létezett volna.A megsemmisítést meg kell különböztetni a beléptetés megtagadásától, amely során a határőr nem megsemmisíti a vízumot, hanem megtagadja az államterületre való beléptetést, például mert a vízumbirtokos nem rendelkezik azokkal a dokumentumokkal, amelyek az ott-tartózkodás célját igazolják.A vízum megsemmisítésére vonatkozó határozatot az országnak a határok ellenőrzéséért felelős közigazgatási hatóságai hozzák.A gyakorlatban a vízumbélyegen felülnyomást vagy más írott megjegyzést lehet elhelyezni, ami egyértelművé teszi, hogy a vízumot megsemmisítették. Ajánlatos a vízumbélyeg kinegrammját egy hegyes fémeszközzel áthúzni.A vízumot kiadó állam központi hatóságát értesíteni kell arról, hogy a vízumot megsemmisítették, és a következő információt kell vele közölni:- a megsemmisítés időpontját és okát,- a vízumbirtokos nevét,- állampolgárságát,- az útiokmány típusát és kibocsátási számát,- a vízumbélyeg számát,- a vízum típusát,- a vízumkiadás időpontját és helyét.2. VisszavonásEgyes államok különbséget tesznek az egységes vízum visszavonása és annak megsemmisítése között.A vízum visszavonása, amely intézkedésnek nem lehet visszamenőleges hatálya, lehetővé teszi, hogy a területre történt beutazást követően az egységes vízumot a fennmaradó időtartamra érvénytelenítsék.A Schengeni Egyezmény 23. cikkének értelmében a vízumot vissza kell vonni, ha az ellenőrzés feltárja, hogy a megfelelően kibocsátott vízummal rendelkező külföldi nem felel meg, vagy többé nem felel meg a Schengeni Egyezmény 5. cikke (1) bekezdésének c), d) és e) pontjában felsorolt egy vagy több feltételnek. A határozatot annak a Szerződő Félnek a nemzeti eljárása szerint kell meghozni, amelynek területén a vízumbirtokos tartózkodik. Az a Szerződő Fél, amelyik visszavonta a vízumot, tájékoztatja azt a Szerződő Felet, amelyik a vízumot kibocsátotta. A határozatot meg kell indokolni.3. Az egységes vízum érvényességi idejének lerövidítéseA Schengeni Egyezmény 23. cikkének értelmében egyes államok ezt az eljárást a külföldi kitoloncolása előtt alkalmazzák, és abban áll, hogy lerövidítik az ott-tartózkodás időtartamát a határátlépés időpontja és a külföldi kitoloncolására meghatározott időpont közötti napokra.A határőr-tisztviselő is dönthet úgy, hogy lerövidíti az egységes vízum érvényességi idejét, ha megállapítást nyer, hogy a külföldi nem rendelkezik az eredetileg tervezett tartózkodás időtartamára a tartózkodáshoz szükséges elégséges létfenntartási eszközökkel.[1] A vízumot a konzuli hatóság is érvénytelenítheti, ha kiderül, hogy a vízumot tévedésből adták ki.[2] Bizalmas okirat. Lásd SCH/Com-ex (98)17.--------------------------------------------------


title: 2012/569/EU: Az Európai Parlament határozata ( 2012. május 10. ) a Közösségi Halászati Ellenőrző Hivatal 2010-es pénzügyi évre vonatkozó elszámolása lezárásáról

text:
               17.10.2012

               HU

               Az Európai Unió Hivatalos Lapja

               L 286/174

         AZ EURÓPAI PARLAMENT HATÁROZATA
   (2012. május 10.)
   a Közösségi Halászati Ellenőrző Hivatal 2010-es pénzügyi évre vonatkozó elszámolása lezárásáról
   (2012/569/EU)
   AZ EURÓPAI PARLAMENT,

               —

               tekintettel a Közösségi Halászati Ellenőrző Hivatal 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Közösségi Halászati Ellenőrző Hivatal 2010-es pénzügyi évre vonatkozó éves beszámolójáról szóló jelentésére, a Hivatal válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a Közösségi Halászati Ellenőrző Hivatal létrehozásáról szóló, 2005. április 26-i 768/2005/EK tanácsi rendeletre (3) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Halászati Bizottság véleményére (A7-0130/2012),

               1.

               jóváhagyja a Közösségi Halászati Ellenőrző Hivatal 2010-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Halászati Ellenőrző Hivatal (korábbi nevén a Közösségi Halászati Ellenőrző Hivatal) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 1. o.

      (2)  HL L 248., 2002.9.16., 1. o.

      (3)  HL L 128., 2005.5.21., 1. o.

      (4)  HL L 357., 2002.12.31., 72. o.


title: Az EFTA-államok Állandó Bizottságának 4/2004/SC. számú határozata ( 2004. június 3. ) a pénzügyi mechanizmus bizottságának létrehozásáról

text:
               23.2.2006

               HU

               Az Európai Unió Hivatalos Lapja

               L 52/54

      AZ EFTA-ÁLLAMOK ÁLLANDÓ BIZOTTSÁGÁNAK

   4/2004/SC. számú határozata
   (2004. június 3.)
   a pénzügyi mechanizmus bizottságának létrehozásáról
   AZ EFTA-ÁLLAMOK ÁLLANDÓ BIZOTTSÁGA,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás),
   tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodásra (a továbbiakban: EGT bővítési megállapodás),
   tekintettel az EGT-megállapodásba az EGT bővítési megállapodással beillesztett, az EGT pénzügyi mechanizmusról szóló jegyzőkönyv 38a. cikkére,
   tekintettel a Norvég Királyság és az Európai Közösség közötti, a 2004–2009 időszakra vonatkozó norvég pénzügyi mechanizmusról szóló megállapodásra,
   tekintettel az EFTA-államok Állandó Bizottságának az EGT pénzügyi mechanizmus számára ideiglenes bizottság létrehozásáról szóló, 2003. december 4-i 4/2003/SC. számú határozatára,
   tekintettel az EFTA-államok Állandó Bizottságának az EGT pénzügyi mechanizmus és a norvég pénzügyi mechanizmus számára Hivatal létrehozásáról szóló, 2004. február 5-i 1/2004/SC. számú határozatára,
   A KÖVETKEZŐKÉPPEN HATÁROZOTT:
   1. cikk
   Létrehozzák a pénzügyi mechanizmus bizottságát (a továbbiakban: bizottság), amely – amint mindegyik EGT-/EFTA-állam kinevezte tagját – az EGT pénzügyi mechanizmus számára létrehozott ideiglenes bizottságot helyettesíti. A bizottság irányítja az EGT pénzügyi mechanizmusát.
   2. cikk
   A bizottság elfogadja az EGT pénzügyi mechanizmusának végrehajtását illető szabályokat, illetve eljárásokat, és benyújtja azokat jóváhagyásra az Állandó Bizottságnak, továbbá a megfelelő működés érdekében minden szükséges határozatot meghoz.
   3. cikk
   Az EGT pénzügyi mechanizmus és a norvég pénzügyi mechanizmus számára létrehozott Hivatal az EGT pénzügyi mechanizmus bizottságának titkárságául szolgál.
   4. cikk
   Minden EFTA-állam, mely az EGT-megállapodás szerződő fele, képviselteti magát a bizottságban és egy szavazattal rendelkezik.
   5. cikk
   (1)   A bizottság határozatát egyhangú szavazással hozza meg. A határozatokat akkor tekintik egyhangú szavazással elfogadottnak, amennyiben egyetlen tag sem szavaz elutasítóan.
   (2)   Azonban elfogadottnak tekintik a támogatás elutasításáról szóló határozatot, amennyiben legalább egy tag az elutasítás mellett szavaz.
   (3)   Egyéb ügyekben, ahol a bizottság nem jut egyhangú megegyezésre, az EFTA-államok Állandó Bizottságához lehet fordulni.
   6. cikk
   (1)   A pénzügyi mechanizmus bizottsága az Állandó Bizottság határozatával létrehozott költségmegosztási elv alapján – a kötelezettségvállalási időszak (2004–2009) minden pénzügyi éve elején – kiszámítja minden egyes éves részlet részesedését, amelyet minden egyes EGT/EFTA-állam kötelezettségvállalásként az EGT pénzügyi mechanizmus rendelkezésre állít.
   (2)   Az első kifizetéseket és a későbbi kiegészítéseket illető felhívásokat az EGT pénzügyi mechanizmus és a norvég pénzügyi mechanizmus számára létrehozott Hivatal igazgatója bocsátja ki.
   7. cikk
   A bizottság tevékenységeiről és az EGT pénzügyi mechanizmus működéséről rendszeresen jelentést tesz az EFTA-államok Állandó Bizottságának. A bizottság évente jelentést nyújt be az Állandó Bizottságnak.
   8. cikk
   A bizottság saját eljárási szabályzatot fogad el.
   9. cikk
   E határozat az EGT pénzügyi mechanizmus összes kötelezettségének teljesítéséig marad érvényben.
   10. cikk
   E határozat azonnali hatállyal érvényes.
   11. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.

      Kelt Brüsszelben, 2004. június 3-án.

            az Állandó Bizottság részéről

            az elnök

         Nikolaus von LIECHTENSTEIN herceg

            a főtitkár

         William ROSSIER


title: A Tanács 2012/174/KKBP határozata ( 2012. március 23. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról

text:
               27.3.2012

               HU

               Az Európai Unió Hivatalos Lapja

               L 89/69

         A TANÁCS 2012/174/KKBP HATÁROZATA
   (2012. március 23.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. november 10-én elfogadta a 2008/851/KKBP együttes fellépést (1).

               (2)

               A Tanács 2009. december 8-án, 2010. július 30-án és 2010. december 7-én elfogadta a 2008/851/KKBP együttes fellépés módosításáról szóló 2009/907/KKBP (2), 2010/437/KKBP (3), illetve 2010/766/KKBP (4) határozatot.

               (3)

               A Tanács 2011. november 14-én elfogadta az Afrika szarvára vonatkozó stratégiai keretet az Afrika szarvából eredő problémák átfogó megközelítése kidolgozásának céljából. A kalózkodás elleni küzdelem ezen erőfeszítés részét képezi.

               (4)

               A Szomália partjainál, illetve a szárazföldön folytatott kalóztámadások és fegyveres rablások továbbra is veszélyeztetik a térségbeli hajózást - és különösen az élelmiszersegélyeknek a szomáliai lakossághoz az Élelmezési Világprogram által történő eljuttatását -, valamint pénzmozgásokat generálnak, amelyek ellen további erőfeszítéseket kell tenni.

               (5)

               A 2008/851/KKBP együttes fellépésben említett EU katonai műveletet („Atalanta”) 2014. december 12-ig meg kell hosszabbítani.

               (6)

               Szükség van a az Atalanta 2012. december 13-tól2014. december 12-ig tartó időszakára vonatkozó közös költségeinek fedezetére szolgáló pénzügyi referencia-összeg lefektetésére is.

               (7)

               Az Egyesült Nemzetek Biztonsági Tanácsa (ENSZ BT) 2008. december 16-án elfogadta a szomáliai helyzetről szóló 1851 (2008) sz. határozatot, amely felhatalmazta a Szomália partjainál folytatott kalóztámadások és fegyveres rablások elleni küzdelemben együttműködő, a szomáliai átmeneti szövetségi kormány által az ENSZ főtitkára számára benyújtott előzetes értesítésben szereplő államokat és regionális szervezeteket arra, hogy hozzanak meg minden szükséges és célravezető intézkedést annak érdekében, hogy visszaszorítsák a kalóztámadásokat és fegyveres rablásokat a szomáliai vizeken. Valamennyi intézkedésnek összeegyeztethetőnek kell lennie az alkalmazandó nemzetközi humanitárius és emberi jogokkal.

               (8)

               Az ENSZ BT 2011. november 22-én elfogadta a 2020 (2011) sz. határozatot, amely megújította az 1846 (2008) sz. határozat 10. pontja és az 1851 (2008) sz. határozat 6. pontja szerinti felhatalmazást.

               (9)

               2012. február 20-i levelében az EU az átmeneti szövetségi kormány számára kibővített együttműködést ajánlott fel, kiegészítve a 2008. október 30-i levelében tett felajánlást.

               (10)

               Az átmeneti szövetségi kormány 2012. március 1-jei levelében az 1851 (2008) ENSZ BT-határozat 6. pontjával és a 2020 (2011) ENSZ BT-határozat 9. pontjával összhangban értesítette az ENSZ főtitkárát az EU felajánlásáról.

               (11)

               Az Atalanta-műveletet ki kell terjeszteni a szomáliai belső vizekre és Szomália szárazföldi területére is.

               (12)

               Meg kell állapítani továbbá, hogy milyen feltételek vonatkozzanak a Szomáliától eltérő más államok belvizein vagy felségvizein elfogott és fogva tartott gyanúsítottak más államok számára való átadására.

               (13)

               A 2008/851/KKBP együttes fellépést ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/851/KKBP együttes fellépés a következőképpen módosul:

               1.

               Az 1. cikk (1) bekezdése helyébe a következő szöveg lép:
               „1. cikk
               A misszió
               (1)   Az Európai Unió (EU) az Egyesült Nemzetek Biztonsági Tanácsának (ENSZ BT) 1814 (2008) sz., 1816 (2008) sz., 1838 (2008) sz., 1846 (2008) sz. és 1851 (2008) sz. határozatának támogatását célzó, az ENSZ 1982. december 10-én Montego Bay-ben aláírt Tengerjogi Egyezményének (a továbbiakban: az ENSZ tengerjogi egyezménye) 100. és további cikkeinek alkalmazásával kalóztámadás esetén engedélyezett fellépésekkel összhangban álló és különösen a harmadik államokkal történt megállapodások útján megvalósuló, Atalanta elnevezésű katonai műveletet („Atalanta”) folytat annak érdekében, hogy hozzájáruljon:

                           —

                           az Élelmezési Világprogramban (WFP) részt vevő hajók védelméhez – az ENSZ BT 1814 (2008) sz. határozatában foglalt megbízatással összhangban –, amelyek élelmiszersegélyt juttatnak el a lakóhelyét elhagyni kényszerült szomáliai lakosságnak, valamint

                           —

                           a Szomália partjainál hajózó, kalóztámadások által veszélyeztetett hajók védelméhez, a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához az ENSZ BT 1846 (2008) és 1851 (2008) sz. határozatában foglalt megbízatással összhangban.

                     (2)   Az ennek érdekében bevetett erők műveleti területe Szomália part menti területéből és belső vizeiből, valamint Szomália és a szomszédos országok partjainál az indiai-óceáni régióhoz tartozó tengeri övezeteiből áll, az EU tengeri műveletének a Tanács által 2008. augusztus 5-én jóváhagyott válságkezelési koncepcióban meghatározott politikai célkitűzésével összhangban.
               (3)   Az Atalanta emellett hozzájárul a Szomália partjainál folytatott halászati tevékenységek ellenőrzéséhez.”;

               2.

               a 2. cikk a következőképpen módosul:

                           a)

                           az a) pont helyébe a következő szöveg lép:

                                       „a)

                                       többek között az érintett hajók fedélzetén tartózkodó Atalanta fegyveres egységek révén védelmet nyújt a WFP által bérelt hajóknak, ideértve a Szomália felségvizein és belvizein közlekedő hajókat is;”

                           b)

                           a c) pont helyébe a következő szöveg lép:

                                       „c)

                                       felügyeli Szomália azon part menti területeit – beleértve felségvizeit és belvizeit is –, amelyek a tengerhajózási tevékenységekre, különösen a tengeri közlekedésre nézve veszélyt jelentenek;”

                           c)

                           az f) pont helyébe a következő szöveg lép:

                                       „f)

                                       kapcsolatot teremt a Szomália partjainál folytatott kalóztámadások és fegyveres rablások elleni küzdelemben a térségben részt vevő szervezetekkel, szervekkel és államokkal, különösen a Tartós Szabadság elnevezésű hadművelet keretében működő „Egyesített Erők 151” tengeri erővel;”

               3.

               a 12. cikk helyébe a következő szöveg lép:
               „12. cikk
               Az elfogott és fogva tartott személyek igazságszolgáltatási hatáskör gyakorlása céljából való átadása
               (1)   Egyrészről Szomáliának a tagállamok vagy harmadik államok joghatóságának gyakorlására vonatkozó hozzájárulása, másrészről az ENSZ Tengerjogi Egyezményének 105. cikke alapján, igazságszolgáltatási hatáskör gyakorlása céljából át kell adni azokat az elfogott vagy fogva tartott személyeket, akik gyanúsíthatók az ENSZ Tengerjogi Egyezményének 101. és 103. cikkében említett kalóztámadásnak vagy fegyveres rablásnak a szomáliai felségvizeken és belvizeken vagy a nyílt tengeren való elkövetetésével vagy annak szándékával, valamint a fenti cselekmények elkövetésére szolgáló eszközöket:

                           —

                           a műveletben részt vevő azon tagállam vagy harmadik állam illetékes hatóságainak, amelynek a lobogója alatt a foglyokat ejtő hajó közlekedik, vagy

                           —

                           amennyiben ez az állam joghatóságát nem tudja vagy nem kívánja gyakorolni, annak a tagállamnak vagy harmadik államnak, amely joghatóságát az említett személyeken vagy eszközökön gyakorolni kívánja.

                     (2)   Az ENSZ Tengerjogi Egyezményének 101. és 103. cikkében említett kalóztámadásnak vagy fegyveres rablásnak az elkövetetésével vagy annak szándékával gyanúsítható, és az Atalanta-művelet keretében a régió más államainak felségvizein, belvizein vagy a szigetcsoport-vizeken az érintett államok egyetértésével - igazságszolgáltatási hatáskör gyakorlása céljából - elfogott vagy fogva tartott személyeket és a fenti cselekmények elkövetésére szolgáló eszközöket átadhatják az érintett állam illetékes hatóságainak, vagy annak beleegyezésével egy másik állam illetékes hatóságainak.
               (3)   Az (1) és (2) bekezdésben említett személyek nem adhatók át harmadik államnak, ha nem történt megállapodás e harmadik állammal az átadás feltételeiről az alkalmazandó nemzetközi joggal – nevezetesen a nemzetközi emberi joggal – összhangban különösen annak biztosítása érdekében, hogy senkit ne sújtsanak halálbüntetéssel vagy vessenek alá kínzásnak vagy más kegyetlen, embertelen vagy megalázó bánásmódnak.”;

               4.

               a 14. cikkbe a következő bekezdés beillesztésre kerül:
               „(3)   Az EU katonai művelete 2012. december 13-tól2014. december 12-ig tartó időszakára vonatkozó közös költségeinek fedezetére szolgáló pénzügyi referencia-összeg 14 900 000 EUR. A 2011/871/KKBP tanácsi határozat 25. cikke (1) bekezdésében említett referencia-összeg aránya 0 %.”;

               5.

               a 16. cikk (3) bekezdése helyébe a következő szöveg lép:
               „(3)   Az EU katonai művelete 2014. december 12-én fejeződik be.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. március 23-án.

            a Tanács részéről

            az elnök

         C. ASHTON

      (1)  HL L 301., 2008.11.12., 33. o.

      (2)  HL L 322., 2009.12.9., 27. o.

      (3)  HL L 210., 2010.8.11., 33. o.

      (4)  HL L 327., 2010.12.11., 49. o.